Vrystaat-boer skiet 'aanvaller', vier vas | Maroela Media
Vrystaat-boer skiet 'aanvaller', vier vas
Die speelgoedpistool waarmee die boer glo gedreig is. Foto: SAPD
'n Boer van die Vrystaat, wat met 'n speelgoedpistool gedreig en daarna aangerand is, het glo sy vermeende aanvaller geskiet en gewond.
Kapt. Zweli Mohobeleli, woordvoerder van die polisie, het gesê die 57-jarige boer het Saterdag op sy plaas, naby Lindley, aangekom en 'n onbekende man het hom voorgekeer. Die verdagte het die boer glo met 'n speelgoedpistool gedreig voordat hy hom aangerand het.
"Die boer het glo sy vuurwapen uitgepluk en die verdagte geskiet en gewond. Die verdagte word onder polisiebewaking in die hospitaal behandel." Volgens Mohobeleli het verdere ondersoek deur boere van die omgewing en polisiebeamptes gelei tot die inhegtenisneming van nog drie verdagtes en is daar op 16 skaapkarkasse beslag gelê.
Die verdagtes, tussen 30 en 45 jaar oud, sal na verwagting Maandag in die plaaslike landdroshof verskyn. Mohobeleli het gesê 'n saak van poging tot moord word ook teen die boer ondersoek.
Die skaapkarkasse waarop beslag gelê is. Foto: SAPD
Grubotsing eis 11
Egpaar dood in bakkie gevind
n Saak van poging tot moord teen die boer!!!
m hoekom publiseer julke sulke berigte as julle nie eerlike onrassistiese kommentaar daarop wil publiseer nie? dit maak my siek dat blankes kaalvuis veroordeel en vedreig word maar ons moet alles in suiker rol en dan in tjoklits doop voordat julle dit plaas.
Dis BELAGLIK. Watter bewoording sou gebruik geword ht as die Boer dood was. Wat van die gesteelde skape wat op'n barbaarse manier geslag was. Want dit moes vinnig gebeur het.
Jy mag geen wapen gebruik om enige kriminele dade te pleeg nie. NIE EERS N SPEEL GOEDGEWEER NIE. As dit lyk soos 'n pistool dan is dit 'n pistool.
201 Wet 15 van 2013 Gevaarlike Wapens.
Wat se belaglikheid! Poging tot moord word teen die boer ondersoek? Dit was selfverdediging! Of moes hy nou eers wag tot hy gemartel en vir dood agter gelos was?